31. 1. 85 De Europæiske Fællesskabers Tidende Nr. L 26/5 RÅDETS FORORDNING (EØF) Nr. 227/85 af 29. januar 1985 om ophævelse af den endelige antidumpingtold på importen af opretstående klaverer med oprindelse i Sovjetunionen RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2176/84 af 23. juli 1984 om beskyttelse mod dumpingimport eller subsidieret import fra lande, der ikke er medlemmer af Det europæiske økonomiske Fællesskab (1), særlig artikel 14, under henvisning til forslag forelagt af Kommissionen efter konsultation i det rådgivende udvalg, der er nedsat i henhold til nævnte forordning, og ud fra følgende betragtninger : A. Endelig told (1) Ved forordning (EØF) nr. 2236/82 (?) indførte Rådet en endelig antidumpingtold på importen af opretstående klaverer, henhørende under pos. 92.02 A I i den fælles toldtarif, svarende til NIMEXE-nummer 92.01-12 med oprindelse i Sovjetunionen. B. Fornyet undersøgelse (2) Kommissionen har fra den sovjetiske eksportør af visse varer, Raznoexport, Moskva, modtaget en anmodning om fornyet undersøgelse af den ende- lige antidumpingtold. C. Tilsagn (3) Den sovjetiske eksportør gav tilsagn om, at der ville blive overholdt en mindstepris for de varer, der eksporteres. (4) Kommissionen fandt, at dette tilsagn skulle ophæve dumpingen og den deraf følgende skade, som denne eksport påfører den pågældende erhvervsgren i Fællesskabet. Den har efter konsul- tationer ved sin beslutning 84/638/EØF (?) godtaget den sovjetiske eksportørs tilsagn, der fik virkning den 1. januar 1985. D. Ophævelse af bestemmelserne om opkrævning af den endelige antidumpingtold (5) Under disse omstændigheder finder Rådet, at det ikke længere af hensyn til Fællesskabets interesser er påkrævet at pålægge en endelig antidumping- told. Artikel 1 i forordning (EØF) nr. 2236/82 bør følgelig ophæves. (6) Endvidere bør den endelige antidumpingtold, der er opkrævet siden den 1. januar 1985, fra hvilken dato forpligtelsen gælder, tilbagebetales — UDSTEDT FØLGENDE FORORDNING : Artikel 1 Rådets forordning (EØF) nr. 2236/82 ophæves. Artikel 2 Den endelige .antidumpingtold, der er opkrævet siden den 1. januar 1985 under anvendelse af forordning (EØF) nr. 2236/82, tilbagebetales. Artikel 3 Denne forordning træder i kraft på dagen for offentlig- gørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 29. januar 1985. () EFT nr. L 201 af 30. 7. 1984, s. 1. (?) EFT nr. L 238 af 13. 8. 1982, s. 1. På Rådets vegne G. ANDREOTTI Formand () EFT nr. L 332 af 20. 12. 1984, s. 79.